**СЪОБЩЕНИЕ**

**Община Севлиево** на основание чл.128, ал.2 от Закона за устройство на територията, съобщава че е изработен Подробен устройствен план (ПУП) – План за регулация и застрояване (ПРЗ) за обединяване на два съществуващи УПИ и изготвяне на план за застрояване в обединения имот. Обхвата на частичното изменение на действащия план е УПИ V и УПИ IV, кв.6 по плана на местност “Лъгът, с. Валевци, Община Севлиево.

В имота има изградени следните сгради – почивна станция, пет броя вили, паянтова стопанска постройка и пречиствателно съоръжение за отпадни води /в строеж/. Целта е изграждането на почивна база, ресторант, спа и спортен комплекс.

Съгласно действащия ОУПО, имота попада в жилищна територия. С проекта се установява смесена обслужваща и курортна зона (Сок) – За Обществено обслужващи и курортни дейности, а конкретното предназначение на имота се отрежда за почивна база, ресторант, спа и спортен комплекс.

Предвижда се свободно застрояване в имота, спрямо ограничителните линии в проекта. Запазват се съществуващите в имота сгради.

Установяване на следните устройствени показатели:

- начин на застрояване – свободно;

- характер на застрояване – ниско с височина до 10,00м;

- Максимална плътност на застрояване – 50%

- Минимална озеленена площ – 40%;

- Максимален Кинт. – 1,2

ПУП – ПРЗ е придружен с Парцеларен план („Пп“) за трасе на техническата инфраструктура – водоснабдяване до УПИ IV, кв.6 по плана на м.“Лъгът“, Община Севлиево и проект на ПУП-План за регулация.

Проектите с пълната текстова и графична част на Подробен устройствен план (ПУП) – План за регулация и застрояване (ПРЗ) за урегулиран поземлен имот IV, кв. 6, Парцеларен план („Пп“) за трасе на техническата инфраструктура – водоснабдяване до УПИ IV, кв.6 и проекта на ПУП-План за регулация, са на разположение за разглеждане и обществен достъп в стая 109 от сградата на Община Севлиево, с административен адрес: гр. Севлиево, пл. “Свобода“ №1, всеки работен ден.

**На основание чл.131, ал.2 от ЗУТ, непосредствено засегнати от предвижданията на подробните устройствени планове са следните недвижими имоти с идентификатори:**

**- УПИ V, кв.6 – частна собственост.**

**- УПИ IV, кв.6 – частна собственост.**

**- УПИ I, кв.6 – държавна собственост.**

**- Улици с о.т.48-о.т.125, о.т.125-о.т.128, о.т.48 – о.т.47.**

На основание чл.128, ал.5 от ЗУТ заинтересуваните лица могат да направят писмени възражения до Кмета на Общината в 14-дневен срок от публикуването на съобщението на интернет сайта на Община Севлиево.

Съобщението е поставено на 11.05.2020г. на таблото за обявления в „Център за информация и услуги на граждани“ и е публикувано на Интернет страницата на Община Севлиево**.**